La Casa Penya estrena ‘Camins de l’aigua’, un vídeo que analitza el recorregut de l'aigua per tres zones humides valencianes de gran valor ambiental
12 de novembre 2019

![](/media/rdwh1mdb/76_c_casa-penya.jpg)  

Acció Ecologista-Agró, en col·laboració amb l'Ajuntament de Sagunt, estrena a la Casa Penya el pròxim 14 de novembre, a les 19.30 h, l'obra audiovisual _Camins de l’aigua_. Un vídeo que analitza el recorregut de l'aigua fins arribar a tres zones humides valencianes de gran valor ambiental: la Marjal d'Almenara, l'Albufera de València i la Marjal de Pego-Oliva.

  

L'estrena d'este audiovisual, en el centre d'educació ambiental de la Marjal d'Almardà-Almenara, inclou un col·loqui posterior a la visualització del vídeo, en el qual els representants dels diferents actors locals que participen de la gestió de l'aigua en la Marjal d'Almenara podran debatre sobre els assumptes que els ocupen.

  

_Camins de l’aigua_ ha sigut produït amb el suport de la Conselleria d'Agricultura, Desenvolupament Rural, Emergència Climàtica i Transició Ecològica. Concretament, a través de les ajudes de la Conselleria per a associacions de defensa mediambiental per a la difusió de bones pràctiques en l'ús de l'aigua.

  

Així mateix, Acció Ecologista-Agró projectarà pròximament este vídeo en el Parc Natural de l'Albufera de València i en el Parc Natural de la Marjal de Pego-Oliva que, al costat de la Marjal d'Almenara, són els grans protagonistes d'este audiovisual, que aposta per una gestió responsable de l'aigua per a conservar els valors naturals d'estes tres zones humides valencianes.

  

![](/media/rboje3od/76_c_cartelltardorcasapenyaback.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-casa-penya-estrena-camins-de-l-aigua-un-video-que-analitza-el-recorregut-de-l-aigua-per-tres-zones-humides-valencianes-de-gran-valor-ambiental/ "Facebook")
*   [](http://twitter.com/share?url=https://aytosagunto.es/va/actualitat/la-casa-penya-estrena-camins-de-l-aigua-un-video-que-analitza-el-recorregut-de-l-aigua-per-tres-zones-humides-valencianes-de-gran-valor-ambiental/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-penya-estrena-camins-de-l-aigua-un-video-que-analitza-el-recorregut-de-l-aigua-per-tres-zones-humides-valencianes-de-gran-valor-ambiental/ "Linked In")
*   [](mailto:?body=https://aytosagunto.es/va/actualitat/la-casa-penya-estrena-camins-de-l-aigua-un-video-que-analitza-el-recorregut-de-l-aigua-per-tres-zones-humides-valencianes-de-gran-valor-ambiental/)